Heloro

Heloro aŭ Eloro (latine Helorum, Helorus aŭ Elorus, en la greka, Eloros, Ἕλωρον, Ἕλωρος) estis urbo en la insulo Sicilio, sude de Sirakuzo (ĉirkaŭ 40 km), ĉe la buŝo de la rivero Heloro.

Ĝi supozeble estis kolonio de Sirakuzo,  sed ĝia fonda dato estas nekonata; ĉiam dependis de Sirakuzo. En la traktato inter Hierono la 2a de Sirakuzo kaj Romo en la jaro 263 a.K., Heloro estis unu el la urboj kiuj restis en la povo de la sirakuzanoj.

En la dua punika milito ĝi estis favora al la kartaganoj kaj estis okupita de Klaŭdio Marcelo. 



kategorio:Arkeologiaj lokoj en Sicilio
Kategorio:Eksaj loĝlokoj de Italio
Kategorio:Noto (Italio)
Kategorio:Antikvaj urboj en Sicilio
Kategorio:Konstruaĵoj en provinco Siracusa